- بای بک، بیر میللتین سسی - http://www.baybak.com -
تورک سازی، ساز تورکو – اولوروح آتالی
باي بک آذربايجان | 1 year اؤنجه یاییلمیشدیر | اِلگؤن, ۲۵-ي قويروخدوغان , ۱۱۰۱۴, چولا ۱۶:۴۶ [آ.خ] | یازی
(ایچسس)
(یانار بئیین سازینی دینلرکن دویغولانمالاریم)
وار اولسون سازی یارادانلاری، سازی یاشادانلاری!
ساز بیزیم آزادلیق جاریمیز، ساز بیزیم دؤیوشن روحوموز!
ساز تورکون روحوندان دوغولوب. ساز تورکون یئره-گؤیه سیغمایان ارکی، حؤکمودور. ساز قئیرت، مردلیک رمزیدیر.
***
من یانار سؤنمزین ساز چالماسیندا سازی یئنیدن کشف ائتدیم، ساز ایفاسیندا تورک قودرتینی بیر داها آنلادیم.
ساز هرجاییلییه، یالتاقلیغا، یالانچیلیغا، اسارته آلیشماغا قارشی عصیاندیر، هایقیرتیدیر.
***
وار اول، یانار بئی!
یانار بئیین ساز چالماسی تورکون دانیشمایان دیلیدیر. سانکی تورک سوسوب، ساز دانیشیر. تورک یاتیب، ساز اویاقدیر.
نه یاخشی کی، سازیمیز وار. ساز هارایینا جاواب وئرن کیشیلر گرک. ساز کیمی یانان، ساز کیمی دؤیوشن کیشیلر گرک.
***
ساز بیرسیفتلیلیکدیر – بیرسیفتلی کیشیلر گرک!
ساز مردلیکدیر – مرد کیشیلر گرک!
ساز جیددیتدیر – جدی کیشیلر گرک!
ساز قدیملیکدیر – قدیم کیشیلر گرک!
ساز دلیلیکدیر – دلی کیشیلر گرک!
ساز جیلیزلیغا، هارینلیغا، آزغینلیغا قارشی چاغیریشدیر.
***
آماندیر، یانار بئی، سازی جمیتچیلیک، شؤهرتچیلیک هاواسیندان قورویون! ساز شخصینیزده، شخصینیز سازدا اوجالسین. سازینیز روهساللیق، کوتساللیق، اؤزگورلوک کؤکوندن دوشمهسین!
اوزان قارداشیم، سازی داها درین دردلریمیز اوستونده کؤکلیین، بلکه اولوس اؤزونده گوج تاپدی، بلکه تحقیر اولونماغیندان، آشاغیلانماغیندان یورولوب اویاندی.
بلکه کیملیگینی آنلایا بیلدی.
آتامیز وار اولسون!
اولوروح آتالی
۱۰ کؤزرتی، ۳۶-ایل.
(ژوئن، ۲۰۱۴).
آتاکند. سارای قس.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab unk bjn_Arab azb_Arab azb_Arab unk azb_Arab pes_Arab azb_Arab azb_Arab pes_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab